**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2018. június 28-án tartandó testületi ülésére**

Az előterjesztés tárgya**: Az 554 hrsz-ú és 516/2 hrsz-ú ingatlanok elnevezéséről**

Melléklet: ----

Az előterjesztés előadója: Sipos Ibolya általános helyettesítésre megbízott alpolgármester

Az előterjesztés témafelelőse: Gazdagné dr. Tóth Marianna osztályvezető

Az előterjesztés ügyiratszáma: TPH/6250-4/2018.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.21. pont |
|  |  |

Az ülésre meghívni javasolt szervek, személyek:

|  |  |  |
| --- | --- | --- |
|  |  |  |
|  |  |  |
|  |  |  |
|  |  |  |

Egyéb megjegyzés:

Tiszavasvári, 2018. június 18.

 **Gazdagné dr. Tóth Marianna**

 **témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

Témafelelős: Gazdagné dr. Tóth Marianna

**ELŐTERJESZTÉS**

**- a Képviselő-testülethez -**

 **Az 554 hrsz-ú és 516/2 hrsz-ú ingatlanok elnevezéséről**

**Tisztelt Képviselő-testület!**

A **Pénzügyi és Ügyrendi Bizottság** a 2018. április 24-én megtartott ülésén tárgyalta **az 554 hrsz-ú és 516/2 hrsz-ú ingatlanok** (Nagybecskerek utca és Vásártér utca által körülhatárolt terület) elnevezéséről szóló előterjesztést és **a Szántó utca elnevezést javasolta utcanévnek**.

2018. május 10-én megjelent Vasvári Hírmondóban, valamint a városi honlapon és a polgármesteri hivatal hirdetőtábláján került közzétételre az új elnevezésre vonatkozó javaslat. A Pénzügyi és Ügyrendi Bizottság által javasolt elnevezés helyett ugyanazon közterület elnevezésére vonatkozóan egyéb javaslat benyújtására a közzétételtől számított 30 napon belül, azaz **2018. június 10. napjáig volt lehetőség**. Javaslatot nyújthatott be – a polgármesteren és az önkormányzati képviselőkön kívül - Tiszavasvári Város közigazgatási területén bejelentett lakcímmel rendelkező, ugyanazon utcában a 18. életévét betöltött lakók legalább fele.

**Ezen 30 napos időtartam alatt nem érkezett újabb javaslat az érintett közterületek elnevezésére vonatkozóan**, ezért a Rendeletnek a helyi társadalmi vitára bocsátásra és az új javaslatok ismételt közzétételére vonatkozó rendelkezéseket ez esetben nem kell alkalmazni.

Mindezek alapján a képviselő-testületnek a Pénzügyi és Ügyrendi Bizottság által javasolt Szántó utca elnevezésről kell döntést hoznia.

Az időközi választásra tekintettel **2018. október 1. napi** hatállyal javaslom a közterület nevét megállapítani.

Fentebb ismertetettek alapján kérem a Testületet, hozza meg döntését az előterjesztéssel kapcsolatban.

Tiszavasvári, 2018. június 18.

 **Sipos Ibolya**

 **általános helyettesítésre megbízott**

 **alpolgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**..../2018. (VI.28.) Kt. számú**

**határozata**

**Az 554 hrsz-ú és 516/2 hrsz-ú ingatlanok elnevezéséről**

Tiszavasvári Város Önkormányzata Képviselő-testülete a közterületek elnevezésének, valamint az elnevezésük megváltoztatására irányuló kezdeményezésről és házszám-megállapítás szabályairól szóló rendelet megalkotásáról szóló 5/2014. (II.21.) rendelet 4. § (3) és (5) bekezdéseiben foglalt hatáskörében eljárva az alábbi határozatot hozza:

1. Az 554 hrsz-ú és 516/2 hrsz-ú ingatlanok elnevezése tárgyábana két közterület új nevét **2018. október 1. napjától kezdődően** az alábbiak szerint határozza meg: **Szántó utca**
2. Felkéri a polgármestert, hogy gondoskodjon az új elnevezés Vasvári Hírmondóban, a polgármesteri hivatal hirdetőtábláján és a város honlapján történő közzétételéről, továbbá a döntésről értesítse az Okmányirodát, a helyi rendőrkapitányságot, postahivatalt, tűzoltóságot, mentőállomást és a közmű-szolgáltatókat.

**Határidő**: azonnal **Felelős**: Sipos Ibolya általános

 helyettesítésre megbízott alpolgármester

1. Felkéri a jegyzőt a Központi Címregiszterben gondoskodjon az új közterület elnevezések átvezetéséről.

**Határidő**: az időközi polgármester választását **Felelős**: Badics Ildikó jegyző

követően azonnal

1. Felkéri a jegyzőt, hogy a közterületek elnevezéséből adódóan az új utcanévtáblák elkészítéséhez szükséges fedezet biztosítására tegyen javaslatot a költségvetési rendeletben.
2. **Határidő**: 2018. augusztus 31. **Felelős:** Badics Ildikó jegyző